CELEX ID: 32010R0411
Publication Date: 2010-05-10

Document Text:
KOMISJONI MÄÄRUS (EL) nr 411/2010,
10. mai 2010,
millega muudetakse nõukogu määrust (EÜ) nr 194/2008, millega uuendatakse piiravaid meetmeid Birma/Myanmari suhtes ja muudetakse need rangemaks
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 25. veebruari 2008. aasta määrust (EÜ) nr 194/2008, millega uuendatakse piiravaid meetmeid Birma/Myanmari suhtes ja muudetakse need rangemaks ning tunnistatakse kehtetuks määrus (EÜ) nr 817/2006, (1) eriti selle artikli 18 lõike 1 punkti b,
ning arvestades järgmist:
(1)
Määruse (EÜ) nr 194/2008 VI lisas on esitatud nende isikute, rühmituste ja üksuste loetelu, kelle rahalised vahendid ja majandusressursid külmutatakse nimetatud määruse alusel.
(2)
Määruse (EÜ) nr 194/2008 VII lisas on esitatud loetelu Birma/Myanmari valitsusele või selle liikmetele või nendega seotud isikutele kuuluvatest või nende kontrolli all olevatest äriühingutest, mille suhtes kohaldatakse investeerimispiiranguid nimetatud määruse alusel.
(3)
Nõukogu 26. aprilli 2010. aasta otsuse 2010/232/ÜVJP (2) II ja III lisas on esitatud nende füüsiliste ja juriidiliste isikute loetelu, kelle suhtes peab piiranguid kohaldama, nagu on sätestatud nimetatud otsuse artiklis 10, ja määrusega (EÜ) nr 194/2008 jõustatakse see otsus, kuivõrd olukord nõuab Euroopa Liidu tasandi meetmeid. Seepärast tuleks määruse (EÜ) nr 194/2008 VI ja VII lisa vastavalt muuta.
(4)
Käesolevas määruses sätestatud meetmete tõhususe tagamiseks peaks käesolev määrus jõustuma selle avaldamise päeval,
ON VASTU VÕTNUD KÄESOLEVA MÄÄRUSE:
Artikkel 1
1. Määruse (EÜ) nr 194/2008 VI lisa asendatakse käesoleva määruse I lisas esitatud tekstiga.
2. Määruse (EÜ) nr 194/2008 VII lisa asendatakse käesoleva määruse II lisas esitatud tekstiga.
Artikkel 2
Käesolev määrus jõustub Euroopa Liidu Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 10. mai 2010

EuroVoc Classification:
Level 1: 100145
100143
100147
100161
100144
Level 2: 100180
100170
100282
100184
100176
100194
100281
Level 3: 584
1847
3584
4060
3878
3474
2858
All Concepts: 3483
3584
3588
3870
4966
5788
584